એક રિપોર્ટ કહે છે કે આ વૅલેન્ટાઇન્સ ડેએ એકબીજાથી દૂર રહેતાં કપલ્સ વૉટ્સઍપ, સ્કાઇપ, વાઇબર, વીચૅટ જેવી ઍપ્લિકેશન વાટે એકબીજાથી કનેક્ટ રહેશે. મેસેજિસ સિવાય વિડિયો કૉલિંગ, ફોટો શૅરિંગ વગેરે ઍપ્લિકેશન પણ દૂર રહેતા પ્રેમીઓને સમીપ લાવશે. પહેલાંના સમયમાં મેસેજ અને ફોન પર એકબીજા સાથે વાતો થતી, પણ ચહેરો જોવા ન મળતો. જોકે હવે સ્કાઇપ અને વિડિયો કૉલિંગની ફૅસિલિટી આવી જતાં એ પ્રશ્ન પણ હલ થઈ ગયો છે. આ બધી ઍપ્લિકેશન્સ વાપરવાના અનેક ફાયદા છે જેમ કે સતત એકબીજાના સંપર્કમાં રહી શકાય છે, એ નૅશનલ અથવા ઇન્ટરનૅશનલ રોમિંગ ફોન કરવા અથવા મળવા જવા કરતાં સસ્તો પર્યાય છે. વળી મેસેજિંગ પોતપોતાના મોબાઇલ પરથી થતું હોવાને લીધે એ પૂરી રીતે સીક્રેટ રહે છે.